**Farské oznamy**

**Slávnosť Narodenia Panny Márie rok B (12. 9. 2021)**

|  |  |  |
| --- | --- | --- |
| Pondelok | Sv. Jána Zlatoústeho, biskupa a učiteľa Cirkvi | 18.00 |
| Utorok | Sedembolestnej Panny Márie, patrónky Slovenska, slávnosť, vigília | 18.00 |
| Streda | Sedembolestnej Panny Márie, slávnosť | 7.30 |
| Štvrtok | Sv. Kornélia, pápeža a Cypriána, biskupa, mučeníkov | 7.00 |
| Piatok | Kántrový deň, poďakovanie za úrodu | 18.00 |
| Sobota |  | 18.00 Oblazov |
| Nedeľa | 25. nedeľa v období cez rok | 8.00 a 10.30 |

Dnes slávime v našej farnosti titul farského kostola Narodenie Panny Márie – Kráľovnej anjelov. Chcem sa poďakovať všetkým, ktorí prispeli k jej dôstojnému sláveniu (p. kostolníčke, organistke, miništrantom, kvetinárkam, speváckemu zboru Gospel Family, p. Beláčkovi, vedeniu obce na čele s p. starostom i všetkým, ktorých práca je skrytá, ale rovnako dôležitá).

Dnes o 14.30 sa pomodlíme v kostole litánie k Panne Márii, potom vás požehnám, ale nechám ešte vyloženú Sviatosť oltárnu k poklone ako prípravu na návštevu Sv. otca na Slovensku. V obci bude súčasne prebiehať kultúrny program. Srdečne vás pozývam prežiť tento deň v Božej milosti. Pri návšteve chrámu je možné získať plnomocné odpustky.

Po sv. omši bude hodová ofera, ktorá bude použitá na rekonštrukciu nášho kostola.

Dnes o 15.30 hod. sa rozozvučia zvony na znak radosti z návštevy Sv. otca Františka našej krajiny.

V stredu ráno ma bude zastupovať p. farár z Veľkého Rovného.

Vo štvrtok o 18.00 hod. by sme mali v kostole nácvik s deťmi k prvému sv. prijímaniu.

V prvonedeľnej zbierke na opravu zavlhnutých stien a elektrickej inštalácie v našom kostole sme vyzberali 1687eur a bohuznámi prispeli ešte 1250 eur. Nech vám dobrotivý Boh odmení vašu štedrosť.

Srdečne Vás chcem pozvať na sv. omšu so Svätým Otcom do Šaštína 15.9. Máme ešte 6 voľných miest. Bode to naša prvá farská púť a pôjdeme aj s farníkmi z Veľkého Rovného. Cena za autobus je 10 eur na osobu. Autobus by prišiel o 4.30hod. na autobusovú zastávku Kotešová Rázcestie, prosím o presnosť. Treba si zobrať so sebou občiansky preukaz a vytlačenú vstupenku na vstup do areálu. Kto chce, môže si zobrať i stoličku na sedenie alebo dáždnik, vodu a niečo na jedenie. Snažme sa vyhnúť kovovým predmetom. V prípade nejakých nejasností alebo komplikácií, môžete sa na mňa obrátiť a budeme hľadať riešenie.

Sviatosť manželstva chcú prijať Ján Fiala pochádzajúci z Kotešovej a Mária Domanická z Bytče – Hliníka. Odporúčam ich do našich modlitieb.

Prišli podielové knihy SSV, môžete si ich v týždni vyzdvihnúť v sakristii. Členský poplatok je 8 eur.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a na budúci týždeň prosím o upratovanie rodičov prvoprijímajúcich detí.

Na záver chcem popriať všetkým Máriám pekný sviatok. Nosíte meno matky Mesiáša. Nech vás jej syn chráni, vedie a odmení vašu dobrotu.

Želám vám peknú hodovú nedeľu.